45 
Notatur dein cartilago nasalis binis punctis osseis ; nempe ubi vomerem 
continuare incipit , anteriora versus procedens , ad posteriorem itaque 
hiatus marginem punctum alterum osseum deprehenditur , latam planitiem 
durissimam ( 1. c. Fig. 2. a. b. c. ) constituens , alterum vero ad ante- 
riorem hiatus illius marginem , extremam versus nasi partem exstat , 
multo ct^assius , majus quoque , at haud ita durum. 
Posterius illud punctum osseum marginem hiatus posteriorem et su- 
periorem constituit, nam inferior ille et anterior omnino cartilagineus 
est et mollis; talis quoque ossea indolis cartilaginis nasalis nunquam, 
nec in ipso grandaevo cranio bovillo , observatur. 
Conchae narium osseae anteriora versus cartilagineae liunt, et ubique 
locorum cartilagines hae contortae amplae mucosa membrana, septi na- 
rium cartilaginei instar, amictae sunt; ulterius dein anteriora versus in- 
cedentes , in ossicula incidunt supernumeraria , iisque firmiter incumbentes 
figuntur , dum ad internum potius et superiorem eorum marginem decur- 
runt, externa itaque et infera parte libera praevia. Itaque nullo modo 
ossiculum pro osseo aliquo puncto cartilaginis illius haberi potest , quae 
demum ad anteriora ampliata utrinque septo narium cartilagineo incumbit 
loco eo , quo anteriora versus hiatus ejus terminatur , omnemque partem 
hancce nosi extremam contegit. 
Urus intestinalibus quoque vermibus infestatur ; Disioma hepaticum 
Rud. in ductibus hepatis biliferis et Amphistoma conicum Rud. in ventri- 
culo secundo tertioque habitant. 
